laion/Wikipedia-Exotic huggingface dataset:
Security.txt

קובץ security.txt הוא תקן למדיניות אבטחת מידע של אתרי אינטרנט, שנועד לאפשר לחוקרי אבטחה לדווח בקלות על פרצות אבטחה. התקן קובע את קיומו של קובץ טקסט, בשם "security.txt" ב-URI שקידומתו/.well-known/ (אנ'), שיכיל פרטי התקשרות לצורכי דיווח. קובץ ה-Security.txt דומה בתחבירו ל-robots.txt אך מיועד לקריאה על ידי בני אדם המעוניינים ליצור קשר עם הבעלים של אתר אינטרנט בנוגע לבעיות אבטחה, לצורך דיווח עליהן. קובצי security.txt אומצו על ידי חברות טכנולוגיה גדולות, שלעיתים אף מפעילות תוכניות Bug bounty, שבמסגרתן הן מתגמלות כספית את המדווחים. בטיוטת האינטרנט (אנ'), שהוגשה לראשונה על ידי אדווין פודיל בספטמבר 2017, הופיעה ההנחיה לאפשר יצירת קשר עם בעלי האתר ומפעיליו. בשנת 2019, הסוכנות לאבטחת סייבר ותשתיות (אנ') (CISA) פרסמה טיוטת הנחיה תפעולית מחייבת המחייבת את כל הסוכנויות הפדרליות לפרסם קובץ security.txt בתוך 180 יום. ה-IESG פרסם בדצמבר 2019 קריאה אחרונה להטמעת security.txt, שהסתיימה בינואר 2020. באפריל 2022, Security.txt הוסדר רשמית כ-RFC 9116 robots.txt אתר האינטרנט הרשמי של Security.txt העמוד הרשמי באתר IETF של RFC 9116 : התקן קובץ לעזרה בדיווח על פריצות אבטחה קובץ Security.txt לדוגמה, של גוגל at 13:47, John Leyden 3 Jan 2018. "Bug-finders' scheme: Tick-tock, this tech's tested by flaws.. but who the heck do you tell?". www.theregister.co.uk (באנגלית). ארכיון מ-2019-04-14. נבדק ב-2019-04-14. "Security.txt Standard Proposed, Similar to Robots.txt". BleepingComputer (באנגלית אמריקאית). ארכיון מ-2019-04-14. נבדק ב-2019-04-14. "The Telltale Text File: Security Researcher Proposes Standard for Reporting Vulnerabilities". Security Intelligence (באנגלית אמריקאית). ארכיון מ-2019-04-14. נבדק ב-2019-04-14. Cimpanu, Catalin (2019-11-29). "iOS apps could really benefit from the newly proposed Security.plist standard". ZDNet. ארכיון מ-2020-08-11. נבדק ב-2020-06-16. "CISA Seeks Comments on How Government Should Handle Vulnerability Reports". Decipher. ארכיון מ-2020-01-29. נבדק ב-2020-01-29. Kuldell, Heather (2019-12-18). "CISA Still Wants Your Thoughts on Its Vulnerability Disclosure Policy". Nextgov.com. ארכיון מ-2020-01-29. נבדק ב-2020-01-29. "Security.txt – IESG issues final call for comment on proposed vulnerability reporting standard". The Daily Swig | Cybersecurity news and views. 2019-12-12. ארכיון מ-2020-09-21. נבדק ב-2020-03-30. ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
הבנק המרכזי של אפגניסטן

הבנק המרכזי של אפגניסטן (בפשטו: د افغانستان بانک; באנגלית: Da Afghanistan Bank; ר"ת: DAB) הוא הסמכות המוניטרית העליונה והבנק המרכזי של אפגניסטן, המסדיר את כל פעילות הבנקאות והכספים באפגניסטן. הבנק, שהוקם במהלך שנת 1939, נמצא בבעלות מלאה של ממשלת אפגניסטן. במהלך חודש מאי 2020, השיק הבנק קמפיין לקידום השימוש במטבע הרשמי של אפגניסטן במקום ריאל איראני במחוזות המערביים של אפגניסטן. נכון לשנת 2021, הבנק מפעיל 46 סניפים ברחבי אפגניסטן, מתוכם חמישה נמצאים בקאבול, שם גם ממוקם מטה הבנק. בעקבות השתלטות הטליבאן על אפגניסטן במהלך חודש אוגוסט 2021, לא ברור מצב הבנק החל ממועד זה. תפקידין של הבנק של אפגניסטן הם: גיבוש, עיצוב, והוצאה לפועל של המדיניות המוניטרית של אפגניסטן. ניהול עתודות המט"ח הרשמיות של אפגניסטן. הנפקת שטרות ומטבעות אפגניים. מתן שירותי בנקאות וייעוץ לממשלת אפגניסטן. מתן רישיון, רגולציה ופיקוח על בנקים, סוחרי מט"ח, נותני שירותי כסף, מפעילי מערכות תשלומים, נותני שירותי ניירות ערך, ומפעילי מערכות העברת ניירות ערך. הקמה, תחזוק וקידום מערכות תקינות ויעילות לתשלומים, להעברות ניירות ערך שהונפקו על ידי המדינה, ולסליקת עסקאות תשלומים ועסקאות בניירות ערך. בחינה ואישור בקשות של בנקים זרים המעוניינים לפעול באפגניסטן. אפגני (מטבע) מדיה וקבצים בנושא הבנק המרכזי של אפגניסטן בוויקישיתוף אתר האינטרנט הרשמי של הבנק המרכזי של אפגניסטן הבנק המרכזי של אפגניסטן, ברשת החברתית פייסבוק הבנק המרכזי של אפגניסטן, ברשת החברתית אקס (טוויטר) הבנק המרכזי של אפגניסטן, סרטונים בערוץ היוטיוב ערוץ יוטיוב רשמי של הבנק חשבון טוויטר רשמי של הבנק Ariana News. "Central bank to run campaign promote Afghani in western provinces". ariananews.af (באנגלית אמריקאית). נבדק ב-2020-06-06. Da Afghanistan Bank. "The Afghanistan Bank". Da Afghanistan Bank. אורכב מ-המקור ב-11 באפריל 2019. נבדק ב-14 במרץ 2016. {{cite web}}: (עזרה) "Licensing Procedure" (PDF). aisa.org.af. אורכב מ-המקור (PDF) ב-19 באוגוסט 2013. {{cite web}}: (עזרה)
גבעות גברו

גבעות גברו (באנגלית: Gabbro Hills) הם קבוצה של רכסי הרים מבותרים וטרשיים ושל גבעות חוף, המהווים חלק מהרי המלכה מוד, והגובלות במדף הקרח רוס באזור חוף דופק של שטח חסות רוס, שבאנטארקטיקה. הגבעות ממוקמות בין קרחון בארט לבין קרחון גואו. אורך רכס הגבעות (מצפון לדרום) 22.2 קילומטרים והן משתרעות לכיון דרום עד למעבר רואופברייק הסמוך להר לאנו. שיא גובה רכס הגבעות מתנשא לגובה של 1,500 מטרים מעל פני הים. שמן של הגבעות ניתן להם על ידי משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition), אשר חקרה את אנטארקטיקה בין השנים 1963 – 1964. השם ניתן לגבעות בשל השכיחות של גברו, סלע יסוד פלוטוני גס גביש דל בסיליקה ועשיר בברזל ובמגנזיום, באזור. • Paulsen, Timothy & Encarnación, John & Grunow, Anne. (2004), Structure and timing of transpressional deformation in the Shackleton Glacier area, Ross Orogen, Antarctica, Journal of The Geological Society - J GEOL SOC. 161. 1027-1038. 10.1144/0016-764903-040. • Edmund Stump, The Ross Orogen of the Transantarctic Mountains, PP 150, 172, 214 • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 188 גבעות גברו באתר הגאזט האנטארקטי של ממשלת ניו זילנד גבעות גברו באתר הגאזט האנטארקטי המשווה SCAR של ממשלת אוסטרליה ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע היסטורי וגאוגרפי
חורול (נהר)

חורול (באוקראינית: Хорол) הוא נהר באוקראינה, אחד מיובליו העיקריים של הפְּסֶל. אורכו של הנהר 308 קילומטרים, ושטח אגן הניקוז שלו הוא כ-3,870 קמ"ר. רוחבו נע בין 10 ל-60 מטרים, בטרם הוא נשפך לנהר הפסל. הנהר קופא בסוף נובמבר – תחילת דצמבר, ומפשיר במרץ. הערים המרכזיות ששוכנות לגדותיו הן חורול, מירהורוד וליפובה דולינה. בעמק הנהר נמצא יישוב מתקופת הברונזה וכן יישובים סלביים מוקדמים ושטחי הקבורה. מדיה וקבצים בנושא חורול בוויקישיתוף Хорол (река), Great Soviet Encyclopedia ערך זה הוא קצרמר בנושא גאוגרפיה של אוקראינה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
מייק קרי

מייקל ט. ו. קרי (באנגלית: Michael T. W. Carey; נולד ב-13 במרץ 1971) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-15 של מדינת אוהיו, מאז נובמבר 2021. קרי, חבר המפלגה הרפובליקנית, נבחר לראשונה אל הקונגרס האמריקאי בבחירות מיוחדות שנערכו בעקבות התפטרותו של סטיב סטייברז. המחוז כולל את החלקים הדרומיים של בירת אוהיו, קולומבוס, וכן קהילות ממערב ומדרום לעיר. קרי גדל בכפר סבינה (Sabina) שבמחוז קלינטון באוהיו. לאחר שלמד בבית הספר התיכון איסט קלינטון, הוא קיבל תואר אקדמי מסוג "Associate of Arts" בכלכלה מהמכון הצבאי מריון ולאחר מכן תואר ראשון בהיסטוריה מאוניברסיטת המדינה של אוהיו. בשנים 1989–1999 שירת קרי במשמר הלאומי של צבא ארצות הברית. כסטודנט בקולג' עבד כעוזר של מרל גרייס קרנס, חברת הסנאט המדינתי של אוהיו. לאחר מכן עבד כסגן נשיא לענייני ממשל ב-"American Consolidated Natural Resources", חברת פחם אמריקאית. בעבר הוסיף להיות יושב ראש מועצת המנהלים של איגוד הפחם באוהיו. במהלך הבחירות לנשיאות ארצות הברית 2004 ובאלו שאחריהן, פיתח קרי תעמולה שלילית נגד מועמדי המפלגה הדמוקרטית ג'ון קרי וברק אובמה. בשנת 2021 קרי היה מועמד המפלגה הרפובליקנית בבחירות המיוחדות אל בית הנבחרים של ארצות הברית שנערכו במחוז הקונגרס ה-15 של אוהיו. במהלך מסע הבחירות שלו, קרי זכה לתמיכה מצד נשיא ארצות הברית לשעבר דונלד טראמפ וסגנו מייק פנס. קרי הוא חבר קרוב של קורי לבנדובסקי, מנהל מטה הבחירות של טראמפ במהלך הבחירות לנשיאות ארצות הברית 2016. לפי דיווחים שונים, לבנדובסקי סייע לקרי בהבטחת תמיכתו של טראמפ. קרי מיקד את מסע הבחירות שלו סביב תמיכתו של טראמפ. בבחירות המקדימות קיבל קרי את מרב התרומות הכספיות מבין 11 המתמודדים בפריימריז, כולל מתורמים מחוץ לאוהיו ואישים בתעשיות הפחם והכרייה. המירוץ תואר על ידי פרשנים פוליטיים ועיתונאים כמבחן להשפעתו של טראמפ על הפוליטיקה הרפובליקנית. קרי ניצח בבחירות המיוחדות ב-2 בנובמבר, והושבע לתפקידו כיומיים לאחר מכן. מדיה וקבצים בנושא מייק קרי בוויקישיתוף אתר האינטרנט הרשמי של מייק קרי בבית הנבחרים האמריקאי (באנגלית) מייק קרי, באתר המדריך הביוגרפי של הקונגרס של ארצות הברית (באנגלית) Know your candidates Republican Primary for OH-15: Mike Carey, באתר Circleville Herald‏, 8 ביולי 2021 (באנגלית) גארי הפנברגר, Congressional candidate Mike Carey on growing up in Clinton County, באתר wnewsj.com‏, 14 בספטמבר 2021 (באנגלית) ג'קי קוסיניץ', Trump Pick in Ohio Slammed as ‘Swampiest Swamp Creature’, באתר דיילי ביסט, 9 ביולי 2021 (באנגלית) דארן סמואלסון, Coal lobbyist mines anti-green vibe, באתר פוליטיקו, 28 ביוני 2021 (באנגלית) לורה בישוף, Trump ally stumps for Mike Carey in 15th Congressional District race, באתר The Columbus Dispatch‏, 1 ביוני 2021 (באנגלית) ג'וש דוזי, Next test of Trump’s influence on the Republican Party: A crowded GOP primary fight for an Ohio House seat, באתר וושינגטון פוסט, 2 באוגוסט 2021 (באנגלית) היילי בימילר, Trump-backed coal lobbyist Mike Carey leads fundraising in 15th Congressional District, באתר The Columbus Dispatch‏, 23 ביולי 2021 (באנגלית) דן מריקה ומייקל וורן, Trump faces another primary test in Ohio House race, באתר CNN‏, 30 ביולי 2021 (באנגלית)
השמלה החדשה שלי

השמלה החדשה שלי הוא סינגל שהוקלט על ידי הזמר-יוצר הישראלי רן דנקר. השיר יצא לאור בהוצאת חברת התקליטים NMC, ב-18 באוקטובר 2021, כסינגל עתידי מתוך אלבום האולפן השני שלו. הוא נכתב על ידי נועה גולנדסקי ומאי ספדיה, שגם הלחינה את השיר לצד דנקר, אליה רוסיליו ואורן עמנואל. השיר נכתב והופק כשנתיים לפני צאתו. דנקר החליט לדחות את מועד פרסומו עם פרוץ מגפת הקורונה בישראל, שכן האפילה על תעשיית המוזיקה במדינה. שבעה חודשים אחרי יציאת השיר "כואב אבל מתוק", דנקר הוציא לאור את הסינגל "בית משוגעים", גם הוא מתוך אלבום עתידי שלו, אותו כתב והלחין יחד עם המוזיקאים ג'ורדי ורון ביטון במהלך מפגש שערכו באולפן ההקלטות של ג'ורדי בחיפה. "השמלה החדשה שלי" פורסם כחצי שנה אחר כך. דנקר הוא ביסקסואל מוצהר. בשירו הוא שובר את הנורמות החברתיות המכתיבות את מוטיב הגבריות אצל זכרים, באמצעות לבישת פריט (שמלה), המזוהה עם המין הנשי. הוא מאדיר את הפלורליזם, חירות המחשבה וחופש הביטוי. מילות השיר בעלות סממנים פרו-להט"בים ("היא (השמלה) ישבה יותר מדי שנים בתוך ארון סגור" – משמעות נסתרת ליציאה מהארון). הווידאו קליפ הרשמי של השיר הועלה לערוץ היוטיוב של דנקר ביום צאת הסינגל. הקליפ בוים על ידי עומר טובי וצולם בתיאטרון ירושלים. בחלקו הראשון של הקליפ דנקר רוקד ושר ברחבי ברחבי האולם ובמדרגות האדומות של התיטרון כשהוא לבוש טוקסידו שחור ולקראת סוף הקליפ עובר ללבוש שמלת טוקסידו גרנדיוזית וחגיגית שעוצבה ונתפרה על ידי המעצבת נינה דבש בהשראת השמלה של בילי פורטר בטקס פרסי אוסקר ה-91 שהתקיים בפברואר 2019. מספר הצפיות לקליפ עומד על מעל ל-6 מיליון (נכון למרץ 2023). סרטון השיר "השמלה החדשה שלי" באתר יוטיוב מידע על השיר "השמלה החדשה שלי" באתר ספוטיפיי וואלה! תרבות‏, מבית משוגעים - לשמלה החדשה: קבלו את השיר החדש של רן דנקר, באתר וואלה, 18 באוקטובר 2021 מעריב, רן דנקר כובש את הקהל בשיר חדש: "והכל התחיל מרעיון הזוי בראש שלי", מעריב, 23 בנובמבר 2021 דור מאיר מועלם, ‏"השמלה החדשה שלי": רן דנקר רוצה שתרגישו בנוח עם עצמכם, באתר ‏מאקו‏, 18 באוקטובר 2021 עמית סלונים‏, הסינגל החדש של רן דנקר הוא פצצת פופ שלא נופלת מ"בית משוגעים", באתר וואלה, 24 באוקטובר 2021 רן דנקר - השמלה החדשה שלי (Prod. by DEGO & May Sfadia), סרטון באתר יוטיוב (אורך: 2:52) דניאלה קפלוטו, "התמכרתי לאופנה": גילינו מאיפה השמלה של רן דנקר מוכרת לנו, באתר ישראל היום, 18 באוקטובר 2021
צ'ופ

צ'ופ (בהונגרית: Csap; באוקראינית: Чоп; ביידיש: טשאָפּ) היא עיר בזקרפטיה שבאוקראינה. עד לשואה הייתה בה קהילה יהודית. צ'ופ מיושבת מאז המאה ה-13, והיא הוזכרה לראשונה בשנת 1281. העיר הקרובה היא זאהון וביניהן מפריד נהר. העיירה הייתה חלק מהונגריה עד שנת 1920 אז נחתם חוזה טריאנון והעיירה הועברה לשליטת אוקראינה. מכיוון שבצ'ופ היה צומת רכבות אסטרטגי, במלחמת העולם השנייה בשלהי 1944, התרחש בצ'ופ קרב בן חודש ימים בין כוחות גרמנים לסובייטיים וב-23 בנובמבר 1944, כבש הצבא האדום את הכפר, אך זה היה מאוחר מידי בשביל יהודי העיר שכבר גורשו משם. היהודים הראשונים התיישבו כנראה בצ'ופ במחצית הראשונה של המאה ה-19. בשנת 1880 מנתה האוכלוסייה היהודית 133 מתוך 1,178 (11% מכלל האוכלוסייה). המשפחות היהודיות של צ'ופ היו חקלאים וחלקם היו שותפים בארגוני הנוער הציוניים. בכפר הייתה חברה קדישא. בשנת 1941 רבים מיהודי צ'ופ גויסו לגדודי העבודה ההונגריים לעבודות כפייה או שירות בחזית המזרחית, שם רובם מתו. באפריל 1944 הועברו יהודי צ'ופ בכוח לגטו באוז'הורוד ולאחר מכן גורשו לאושוויץ באמצע מאי 1944. בדף הקהילה של יהודי העיר שנכתב במפקד הקהילות הונגריה בשנת 1944 נכתב כי הקהילה היא אורתודוקסית, 332 חברים ורב הקהילה הוא הרמן לייבוביץ'. צ'אפ (טשאפ), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 346-347. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא צ'ופ בוויקישיתוף אתר האינטרנט הרשמי של צ'ופ סיפור הקהילה היהודית בצ'ופ תיעוד יהודי צ'ופ שנרצחו בשואה דף הקהילה של צ'ופ במפקד קהילות הונגריה. שמו העברי הוא יצחק צבי לייבוביץ, חיבר את ספר "שלחן העזר" על שולחן ערוך חלק אבן העזר. מפקדי האוכלוסין של יהודי הונגריה, 1993
דגל גיברלטר

דגל גיברלטר מבוסס על סמל גיברלטר שהוענק למושבה על ידי המלכה איזבלה מקסטיליה ב-10 ביולי 1502. שני השלישים העליונים של הדגל צבועים לבן ובמרכזם מצויה טירה אדומה בת שלושה מגדלים. השליש התחתון של הדגל צבוע אדום ובמרכזו מצוי מפתח מוזהב התלוי בשרשרת צהובה מפתח הטירה. הדגל שונה מדגל שאר טריטוריות בריטניה בכך שאינו נס אדום או נס כחול. הטירה אינה דומה לגיברלטר אך אמורה לייצג את המצודה, והמפתח את חשיבותה של המושבה. הדגל מסמל את הלאומיות הגיברלטרית ומאוד פופולרי בין תושבי המושבה. דגל מושל גיברלטר הוא היוניון ג'ק שבמרכזו סמל המושבה. גלריית דגלי הממלכה המאוחדת סמל גיברלטר המנון גיברלטר מדיה וקבצים בנושא דגל גיברלטר בוויקישיתוף הסמלים הלאומיים של גיברלטר באתר מושל גיברלטר (באנגלית) גיברלטר, באתר דגלי העולם (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
כיסוי

במתמטיקה, ובעיקר בטופולוגיה, כיסוי של קבוצה הוא משפחה של קבוצות שאיחודן מכיל את הקבוצה הנתונה. כיסוי של קבוצה X {\displaystyle X} הוא משפחה של תת-קבוצות C = { C α } α ∈ A {\displaystyle {\mathcal {C}}=\left\{C_{\alpha }\right\}_{\alpha \in A}} המקיימת X ⊆ ⋃ α ∈ A C α {\displaystyle X\subseteq \bigcup _{\alpha \in A}C_{\alpha }} . משפחה C ′ ⊂ C {\displaystyle {\mathcal {C}}'\subset {\mathcal {C}}} נקראת תת-כיסוי, אם גם C ′ {\displaystyle {\mathcal {C}}'} מהווה כיסוי של X {\displaystyle X} . אם C , D {\displaystyle {\mathcal {C}},{\mathcal {D}}} זוג כיסויים של קבוצה כלשהי, אומרים כי C {\displaystyle {\mathcal {C}}} הוא עידון של D {\displaystyle {\mathcal {D}}} , אם לכל איבר C ∈ C {\displaystyle C\in {\mathcal {C}}} קיים איבר D ∈ D {\displaystyle D\in {\mathcal {D}}} המקיים C ⊂ D {\displaystyle C\subset D} . בהקשר הטופולוגי, יש חשיבות רבה לכיסויים פתוחים, שבכל אחד מהם כל הקבוצות הן קבוצות פתוחות. כלומר כיסוי כזה מכונה כיסוי פתוח. כיסוי פתוח C = { C α } α ∈ A {\displaystyle {\mathcal {C}}=\left\{C_{\alpha }\right\}_{\alpha \in A}} של מרחב טופולוגי X {\displaystyle X} נקרא סופי נקודתית, אם כל נקודה x ∈ X {\displaystyle x\in X} שייכת רק למספר סופי של קבוצות בכיסוי. כמו כן הוא נקרא סופי מקומית, אם לכל x ∈ X {\displaystyle x\in X} קיימת סביבה פתוחה x ∈ U ⊂ X {\displaystyle x\in U\subset X} , כך שהקבוצה { α ∈ A ∣ C α ∩ U ≠ ∅ } {\displaystyle \left\{\alpha \in A\mid C_{\alpha }\cap U\neq \emptyset \right\}} סופית. מושג הכיסוי משמש להגדרת מושגים יסודיים בטופולוגיה: מרחב טופולוגי נקרא קומפקטי, אם לכל כיסוי פתוח שלו קיים תת-כיסוי סופי. מרחב טופולוגי נקרא לינדלף, אם לכל כיסוי פתוח שלו קיים תת-כיסוי בן מניה. מרחב טופולוגי נקרא מטא-קומפקטי אם לכל כיסוי פתוח שלו קיים עידון המהווה כיסוי פתוח סופי נקודתית. מרחב טופולוגי נקרא פרא-קומפקטי אם לכל כיסוי פתוח שלו קיים עידון המהווה כיסוי פתוח סופי מקומית. באופן טריוויאלי, לכל קבוצה X {\displaystyle X} , האוסף המנוון { X } {\displaystyle \left\{X\right\}} הוא כיסוי של X {\displaystyle X} . בנוסף, לכל תת-קבוצה Y ⊂ X {\displaystyle Y\subset X} , האוסף { Y , Y c } {\displaystyle \left\{Y,Y^{c}\right\}} הוא כיסוי של X {\displaystyle X} . אם X {\displaystyle X} קבוצה סדורה, אז לכל x , y ∈ X {\displaystyle x,y\in X} ניתן להגדיר C x , y = { z ∈ X ∣ x ≤ z < y } {\displaystyle C_{x,y}=\left\{z\in X\mid x\leq z<y\right\}} , ואז האוסף { C x , y } x , y ∈ X {\displaystyle \left\{C_{x,y}\right\}_{x,y\in X}} מהווה כיסוי. בהקשר הטופולוגי, המקרה האחרון הוא כיסוי פתוח שמוגדר להיות התת-בסיס של סיגמא-אלגברת בורל. כיסוי בזיקוביץ' כיסוי, באתר MathWorld (באנגלית)
פסגת הפחד (סרט, 1962)

פסגת הפחד (באנגלית: Cape Fear) הוא סרט מותחן פסיכולוגי משנת 1962 בבימויו של ג'. לי תומפסון, עם גרגורי פק, רוברט מיצ'ם, מרטין בלסם וטלי סוואלס בתפקידים הראשיים. התסריט מבוסס על הרומן "The Executioners" של ג'ון מקדונלד משנת 1957. ב-1991 הופק רימייק בבימויו של מרטין סקורסזה ובו השתתפו פק, מיצ'ם ובלסם בתפקידים אחרים. העלילה היא על עורך דין המאויים על ידי אסיר משוחרר המאשים אותו בכליאתו. שם הספר והסרט נובע מנהר "פסגת הפחד" (Cape Fear River)(אנ') שבו מתרחש העימות הסופי בין המאיים והמאויים. ב-2001 נבחר הסרט במקום ה-61 ברשימת מאה שנים... מאה מותחנים (אנ') בסדרת 100 שנים... של מכון הסרטים האמריקאי. ב-2003 נבחרה הדמות "מקס קיידי" במקום ה-28 ברשימת הנבלים ברשימת מאה שנים... מאה גיבורים ונבלים בסדרת 100 שנים... של מכון הסרטים האמריקאי. מקס קיידי (רוברט מיצ'ם) משתחרר לאחר מאסר של שמונה שנים באשמת אונס. העד המרכזי במשפטו היה השופט סם בודן (גרגורי פק) שתפס אותו בעת המעשה. כעת רוצה קיידי לנקום בבודן ובמשפחתו על הנזק שגרם לו. הוא נפגש לראשונה עם בודן בבית המשפט ומזכיר לו את הפרשה ומתחיל לעקב אחריו ואחרי אשתו פגי (פולי ברגן) ובתו ננסי (לורי מרטין) בת ה-12. סם מבקש מידידו קצין המשטרה מארק דאטון (מרטין בלסם) לעצור אותו אבל עורך דינו דייב גראפטון (ג'ק קרושן), מצליח לשחרר אותו ועוד מאיים בתביעה על מעצר אדם שלא עבר כל עבירה. בשלב מסוים מתכונן סם לירות בקיידי אבל פגי עוצרת אותו ברגע האחרון. סם מציע לקיידי 20,000 דולר בתנאי שייסתלק מהעיר אבל קיידי מסרב באמרו כי משימתו להרוס את סם ומשפחתו לאט לאט כמו שנעשה לו. סם שוכר חוקר פרטי בשם צ'רלי סיברס (טלי סוואלס) שיעקב אחרי קיידי. הוא עוקב אחריו כשהוא מזמין לחדר במלון נערת ליווי בשם דיאן טיילור (בארי צ'ייס) ומגלה אחר כך שקיידי תקף אותה, אך היא מפחדת מקיידי ומסרבת להגיש תלונה נגדו. סם חורג ממנהגו ומזמין שלושה בריונים להכות את קיידי אבל הוא מתגבר עליהם. כעת מגיש גראפטון תלונה נגד סם בוועדת האתיקה באטלנטה בתקווה לשלול את רישיונו כעורך דין. סם מתכנן מבצע שיסיים את הסיוט הזה לכאן או לכאן. לפני שהוא טס לאטלנטה הוא מביא את פגי וננסי לבית סירה מבודד ב"נהר פסגת הפחד" בצפון קרולינה. הם מגיעים למקום בסירה ובעזרת דאטון הוא מקבל לעזרה את השוטר קרסק (פייג' סלאטרי). כעת יש למשוך את קיידי למקום. סם מבקש מסיברס להביא לו כמה חפצים מהבית. קיידי מתצפת עליו ועוקב אחריו עד לבית הסירה. בלילה מתחיל קיידי את ההתקפה. הוא נתקל בשוטר קרסקי, חונק ומטביע אותו. אחר כך הוא משחרר את בית הסירה מהחוף ומנסה לתקוף את פגי. לבסוף הוא חוזר לחוף ומנסה לתקוף את ננסי שמנסה להזעיק עזרה אבל אז מתנפל עליו סם ומתחיל ביניהם קרב קשה וקיידי מתחיל לחנוק אותו וכמעט מצליח להטביע אותו אבל הוא מצליח לירות בו ולפצוע אותו. קיידי מבקש מסם להרוג אותו אבל סם אומר לו כי הוא מעדיף שיירקב בכלא כל ימי חייו. "פסגת הפחד", במסד הנתונים הקולנועיים IMDb (באנגלית) "פסגת הפחד", באתר נטפליקס "פסגת הפחד", באתר AllMovie (באנגלית) "פסגת הפחד", באתר Rotten Tomatoes (באנגלית) "פסגת הפחד", באתר Metacritic (באנגלית) "פסגת הפחד", באתר אידיבי "פסגת הפחד", במסד הנתונים הקולנועיים KinoPoisk (ברוסית) פסגת הפחד, באתר אנציקלופדיה בריטניקה (באנגלית) קדימון לפסגת הפחד 1962, באתר יוטיוב פסגת הפחד 1962, באתר TCM
ארטיום רברוב

ארטיום גנאדייביץ' רברוב (ברוסית: Артём Генна́дьевич Ребро́в; נולד ב-4 במרץ 1984) הוא שוער עבר רוסי וחבר צוות האימון במועדון ספרטק מוסקבה. הוא ערך את הופעת הבכורה שלו בליגת העל הרוסית במדי טום טומסק ב־27 בספטמבר 2008 במשחק הדרבי מול צסק"א מוסקבה. שיחק במדיספרטק מוסקבה, בין 2011 ל־2021. הוא היה השוער הראשון בתקופות שונות במהלך אותו עשור, כולל בשנים שספרטק השתתפה בליגת האלופות. עם בפרטק זכה באליפות 2017 ובסופרקאפ הרוסי. ב־2021, הודיע שהוא מפסיק את הקריירה שלו כדי להתמקד במינוי החדש שלו כרכז טכני, תוך התמקדות בתקשורת בין צוות האימון של ספרטק להנהלת המועדון. ספרטק מוסקבה ליגת העל הרוסית: 2016/17 הסופר קאפ הרוסי: 2017 שוער השנה ברוסיה: 2014/2015 מדיה וקבצים בנושא ארטיום רברוב בוויקישיתוף ארטיום רברוב, ביישום טלגרם ארטיום רברוב, ברשת החברתית אינסטגרם ארטיום רברוב, באתר Transfermarkt ארטיום רברוב, באתר Soccerway ארטיום רברוב, באתר National Football Teams ארטיום רברוב, באתר FootballDatabase.eu פרופיל המאמן, באתר Transfermarkt
רייקר

האם התכוונתם ל... ג'קסון רייקר – מתאבק אמריקאי ויליאם רייקר – דמות ביקום מסע בן כוכבים תומאס רייקר – דמות ביקום מסע בן כוכבים גבעות רייקר – רכס גבעות באנטארקטיקה רייכר
משומר צוברי

הרב משומר צוברי (בערך ה'תרצ"ט – כ"ז בתשרי ה'תש"ף) היה רב תימני-ישראלי, שכיהן כרבהּ של גן יבנה וכנשיא עמותת "משכן שילה". צוברי נולד בתימן בליל חג השבועות, ועלה לישראל עם משפחתו בגיל צעיר. המשפחה הופנתה תחילה למעברת בית ליד, ולאחר מכן עברה להתגורר בגן יבנה. הוא למד אצל הרב אליהו מאיר קובנר בישיבת פורת יוסף ברחובות, ולאחר מכן למד בכולל אברכים ברמת גן. בשנת ה'תשכ"א מונה לרבהּ של גן יבנה, וכיהן בתפקיד זה עד לפטירתו. הוא גם עמד בראש עמותת משכן שילה, המפיצה את כתב העת "משכן שילה". בשנת 1988 זכה בתואר יקיר העיר גן יבנה. צוברי נפטר ביום השבת כ"ז בתשרי ה'תש"ף. רב העיר הוותיק: הרב משומר צוברי זצ"ל, באתר כיכר השבת אבל בגן יבנה: הרב משומר הלך לעולמו בשבת, באתר בחדרי חרדים רבה של גן יבנה רבי משומר צוברי, באתר דורש ציון יקירי העיר גן יבנה, באתר עיריית גן יבנה ברוך דין האמת: רבה של גן יבנה רבי משומר צוברי זצ"ל - חדשות JDN, באתר JDN - חדשות, המגזר החרדי, כלכלה, דעות - עדכונים שוטפים מהארץ ומהעולם, ‏2019-10-26 אמש נערכה הלווייתו של הרב משומר צברי זצ"ל - רבה של גן יבנה, באתר לדעת, ‏2019-10-27 חצי מיליון שקלים בשנה: רשימת המשכורות של רבני הערים בישראל, באתר כיפה, 20 באוגוסט 2013 ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "משומר צוברי".
Low Key

"Low Key" הוא סינגל של הזמרת האמריקאית אלי ברוק בהשתתפות הראפר האמריקאי טייגה, שיצא, על ידי חברת התקליטים אטלנטיק רקורדס, ב-31 בינואר 2019. השיר נכתב על ידי ג'ון ראיין, טדי גייגר, ג'וליאן בונטה, אלי ברוק, סקוט האריס, איאן קירקפטריק, ג'וזף מייקל ספרגור, ויליאמס סרמית' ומייקל סטיבנסון והופק על ידי איאן קירקפטריק וטדי גייגר. גרסה ללא ראפ יצאה במהלך 2019. נכון לנובמבר 2021, השיר הושמע למעלה מ-30 מיליון פעמים בספוטיפיי. הווידאו קליפ של השיר יצא ב-31 בינואר 2019. נכון לנובמבר 2021, הווידאו קליפ נצפה למעלה מ-42 מיליון פעמים. הבילבורד תיאר את "Low Key" כ-"רצועה אמצע-טמפו עם גוון R&B".‏ ה-MTV אמר שהשיר הוא "הצצה לז'אנר הלטיני שפוגש פופ אורבני" שברוק מספקת. המגזין טיים תיאר את השיר כ-"דאנס-פופ נלהב ומוכן למועדון". מידע על הסינגל "Low Key" באתר מיוזיק בריינז סרטון השיר "Low Key" באתר יוטיוב Mier, Tomás (26 ביולי 2019), "Ally Brooke Drops Acoustic Version of 'Lips Don't Lie' and Reveals Book and Album Details", People, ארכיון מ-2021-11-04, נבדק ב-28 בספטמבר 2019 {{citation}}: (עזרה) "ACE Repertory". ארכיון מ-2017-02-06. נבדק ב-2021-11-08. "Ally Brooke drops highly anticipated single "Low Key" (ft. Tyga)" (הודעה לעיתונות). Pressparty. 31 בינואר 2019. ארכיון מ-2021-10-24. נבדק ב-1 בפברואר 2019. {{cite press release}}: (עזרה) "Ally Brooke Answers All Your 'Low Key' Questions And She Doesn't Hold Back". Latina. 30 בינואר 2019. ארכיון מ-2021-01-22. נבדק ב-1 בפברואר 2019. {{cite web}}: (עזרה) "Radio Fun Xtra's tweet on Twitter", Twitter, 29 במאי 2019, ארכיון מ-2021-11-08, נבדק ב-21 באפריל 2020 {{citation}}: (עזרה) Low Key (feat. Tyga), 2019-01-31, ארכיון מ-2021-03-02, נבדק ב-2021-11-08 Ally Brooke - Low Key (feat. Tyga), ארכיון מ-2021-10-08, נבדק ב-2021-11-08 "Ally Brooke Unveils Debut Solo Single 'Low Key' Featuring Tyga: Watch". Billboard. 31 בינואר 2019. ארכיון מ-2021-05-08. נבדק ב-1 בפברואר 2019. {{cite web}}: (עזרה) "Ally Brooke Slays An Audition Beside Ricky Alvarez And Tyga In 'Low Key' Music Video". MTV. 31 בינואר 2019. ארכיון מ-2021-10-24. נבדק ב-1 בפברואר 2019. {{cite web}}: (עזרה) "5 Songs You Need to Listen to This Week". Time. 1 בפברואר 2019. ארכיון מ-2021-11-08. נבדק ב-2 בפברואר 2019. {{cite web}}: (עזרה)
If You're Over Me

"If You're Over Me" הוא שיר של להקת הסינתפופ הבריטית, יירס אנד יירס. השיר, שנכתב על ידי אולי אלכסנדר וסטיב מק, והופק על ידי סטיב מק, יצא, על ידי פולידור רקורדס, ב-10 במאי 2018, כסינגל השני מתוך אלבום האולפן השני של הלהקה, Palo Santo. נכון לנובמבר 2021, השיר הושמע למעלה מ-233 מיליון פעמים בספוטיפיי. הווידאו קליפ, שבוים על ידי פרד רוסון, יצא לראשונה בערוץ היוטיוב של הלהקה ב-15 במאי 2018. נכון לנובמבר 2021, הווידאו קליפ נצפה למעלה מ-21 מיליון פעמים. מידע על הסינגל "If You're Over Me" באתר מיוזיק בריינז סרטון השיר "If You're Over Me" באתר יוטיוב If You're Over Me, 2018-05-10, ארכיון מ-2021-02-15, נבדק ב-2021-11-08 Years & Years - If You're Over Me (Official Video), ארכיון מ-2021-05-04, נבדק ב-2021-11-08